《奔牛闸遇使者议和一首》
宋代·王阮

浩浩水千里，层层堤几重。
谁为此过颡，曲障尔朝宗。
浪散忽成雪，潭昏那见龙。
浮山何足论，圣德务含容。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。